Ifølge en artikkel fra fra 2018 var 23 % av jordens overflate (inkludert Antarktis) av en slik beskaffenhet at den kunne kalles for villmark. Dette omfatter få, men relativt store, konsentrerte regioner – blant annet områder i Amazonas, Sahara og Gobiørkenen, samt forholdsvis store områder i nord. Mer enn 70 prosent av disse områdene befinner seg i noen få land – Russland, Australia, Canada, USA og Brasil. I en lignende studie ble det estimert at 87 % av havområdene hadde blitt påvirket av menneskelig aktivitet – med gjenstående 13 % uberørt, det meste av dette rundt polene.